b"\n_START_ARTICLE_\nThe Shadow\n_START_PARAGRAPH_\nThe Shadow on yhdysvaltalaisen populaarikulttuurin hahmo, joka suoritti ensiesiintymisens\xc3\xa4 radiossa 31. hein\xc3\xa4kuuta 1930. My\xc3\xb6hemmin hahmo on esiintynyt my\xc3\xb6s kirjallisuudessa, sarjakuvissa ja elokuvissa._NEWLINE_The Shadow luotiin alun perin kertojahahmoksi Detective Story Hour -radiosarjaan, joka taas oli puolestaan luotu markkinoimaan Street & Smithin kustantamaa Detective Story Magazine -pulplehte\xc3\xa4. Oman lehtens\xc3\xa4 hahmo sai huhtikuussa 1931, jolloin ilmestyi The Shadow Magazinen ensimm\xc3\xa4inen numero. The Shadow'n nime\xc3\xa4 kantava radiosarja puolestaan aloitti 26. syyskuuta 1937 p\xc3\xa4\xc3\xa4osassaan Orson Welles. Radiosarja p\xc3\xa4\xc3\xa4ttyi 26. joulukuuta 1954._NEWLINE_The Shadow, oikealta nimelt\xc3\xa4\xc3\xa4n Lamont Cranston, on oikeudenpuolustaja. Radiosarjassa h\xc3\xa4nell\xc3\xa4 on kyky muuttua n\xc3\xa4kym\xc3\xa4tt\xc3\xb6m\xc3\xa4ksi. Pulp-lehdess\xc3\xa4 h\xc3\xa4nelt\xc3\xa4 t\xc3\xa4m\xc3\xa4 kyky puuttui, lukuun ottamatta viimeisi\xc3\xa4 lehden vuonna 1949 ilmestyneit\xc3\xa4 numeroita. Sit\xc3\xa4 ennen h\xc3\xa4net kuvataan naamioitumisen mestarina."